CELEX: 32012R0103
Language: hu
Date: 2012-02-07 00:00:00
Title: A Bizottság 103/2012/EU végrehajtási rendelete ( 2012. február 7. ) egyes áruk Kombinált Nómenklatúra szerinti besorolásáról

9.2.2012   
            
            
               HU
            
            
               Az Európai Unió Hivatalos Lapja
            
            
               L 36/17
            
         A BIZOTTSÁG 103/2012/EU VÉGREHAJTÁSI RENDELETE
   (2012. február 7.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. február 7-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Moduláris képernyőpanel (úgynevezett LED-fal), amely körülbelül 38 × 38 × 9 cm méretű mozaikokból álló modulokat tartalmaz.
                  A mozaikok piros, zöld és kék fénykibocsátó diódákat tartalmaznak, felbontásuk 16 × 16 pixel, képpontméretük 24 mm, fényerejük 2 000 cd/m2 és frissítési értékük több mint 300 Hz. A mozaikok vezérlőelektronikával is el vannak látva.
                  A panelt a feldolgozó rendszerrel együtt mutatják be, amely az alábbiakat tartalmazza:
                  
                              —
                           
                           
                              különböző bemeneti jeleket (például CVBS, Y/C, YUV/RGB, (HD-)SDI vagy DVI) fogadó és a képnek/videónak a képernyőpanel méretének megfelelő átméretezését lehetővé tevő videoprocesszort, és
                           
                        
                              —
                           
                           
                              jelprocesszort, amely lehetővé teszi a bemeneti jelek képpont-feltérképezését (pixel-mapping) a képernyőpanelen.
                           
                        A jelprocesszorból a feldolgozott jel az optikai szálból készült kábeleken át az adatelosztóba jut. Az adatelosztóból pedig a képernyőpanel különböző mozaikjaira küldi sorrendben az adatokat.
                  A panelt nem kis látótávolságban történő megjelenítésre tervezték. Sport- és szórakoztató eseményeken, kereskedelmi reklámok megjelenítésére stb. használható.
               
               
                  8528 59 80
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a XVI. áruosztályhoz tartozó megjegyzések 4. pontja, valamint a 8528, a 8528 59 és a 8528 59 80 KN-kód szövegezése határozza meg.
                  A moduláris képernyőpanel és a videoprocesszor-rendszer a XVI. áruosztályhoz tartozó megjegyzések 4. pontjának megfelelően funkcionális egység, mivel elektromos vezetékkel vagy más szerkezettel összekapcsolt önálló részeket alkotnak, amelyek együtt világosan meghatározott feladat elvégzésére szolgálnak.
                  Az egység különböző forrásokból származó videók megjelenítésére alkalmas, ami a 8528 vámtarifaszámban meghatározott egyedi feladat.
                  Mivel az egység különböző típusú videók megjelenítésére alkalmas, nem tekinthető elektromosan működő vizuális jelzőberendezésnek. Ezért a 8531 vtsz. alá jelzőtáblaként történő besorolás kizárt (lásd még a 8531 vámtarifaszámhoz tartozó HR Magyarázat (D) bekezdését).
                  Ezért az egységet a 8528 59 80 KN-kód alá, más színes monitorként kell besorolni.